**ЧРЕЗ**

**Г-ЖА ЦЕЦКА ЦАЧЕВА**

**ПРЕДСЕДАТЕЛ НА**

**НАРОДНОТО СЪБРАНИЕ**

**ДО**

**Г-Н ИВАЙЛО КАЛФИН**

**МИНИСТЪР НА**

**ТРУДА И СОЦИАЛНАТА**

**ПОЛИТИКА**

**ВЪПРОС**

от Валентин Любенов Павлов

Народен представител от ПГ на Реформаторския блок, 14-ти МИР Перник

На основание чл. 90, ал. 1 от Конституцията на Република България и чл. 91 от Правилника за организацията и дейността на Народното събрание, внасям въпрос

**ОТНОСНО:** Какви са възможностите за финансиране от страна на Министерство на труда и социалната политика на пациенти с тотално обеззъбяване в пенсионна възраст.

**Уважаеми господин Министър,**

На 8.07.2015 г. в сградата на Народното събрание се проведе Национална кръгла маса на тема „Проблемите в денталната медицина и решаването им в полза на пациента“. На тази кръгла маса, в която взеха активно участие представители на Министерство на труда и социалната политика, бяха представени изключително тревожни данни за тотално обеззъбените български граждани. От всички хора над 60 години 13% са напълно обеззъбени, като броят на тотално обеззъбените българи е над 250 000, 20% са напълно обеззъбени в долната челюст, а 17% са напълно обеззъбени в горната челюст. Поет бе ангажимент от Министерство на труда и социалната политика за търсене на възможности за финансиране на пациенти с тотално обеззъбяване.

С оглед на гореизложеното, моят въпрос към Вас е следния:

Каква е възможността (макар и частично) за финансиране от страна на МТСП на пациенти с тотално обеззъбяване в пенсионна възраст?

Моля отговорът да бъде в **писмен** вид.

2.03.2016 г. Народен представител:

гр. София **д-р Валентин Павлов**